

 **ΔΕΛΤΙΟ ΤΥΠΟΥ**

**Eκθεσιακή δραστηριότητα « Κορινθία Πελοπόννησος 2023»**

Το **Επιμελητήριο Κορινθίας** στο πλαίσιο της προσπάθειας προβολής των προϊόντων και των υπηρεσιών της Περιφέρειάς του, διοργανώνει την **Εκθεσιακή Δραστηριότητα «ΚΟΡΙΝΘΙΑ – ΠΕΛΟΠΟΝΝΗΣΟΣ 2023»** που προβάλλει την καινοτομία, την εξωστρέφεια, την ενεργητικότητα της ελληνικής επιχείρησης & προάγει την εμπορική ανταγωνιστικότητα από **15 έως 18 Ιουνίου 2023**.

Θέτοντας και πάλι υψηλούς στόχους ποιότητας, πληρότητας και επισκεψιμότητας του εκθεσιακού χώρου, η Εκθεσιακή Δραστηριότητα θα πραγματοποιηθεί στη **Χερσαία Ζώνη Λιμένος Κορίνθου από 15 έως 18 Ιουνίου 2023**, διοργανώνεται από την **Αναπτυξιακή Εταιρεία του Επιμελητηρίου** μας, τελεί δε υπό την αιγίδα και την υποστήριξη του **Υπουργείου Ανάπτυξης και Επενδύσεων, Υπουργείου Αγροτικής Ανάπτυξης και Τροφίμων, Υπουργείου Τουρισμού, Περιφέρειας Πελοποννήσου, του Δήμου Κορινθίων, των Επιμελητηρίων της Πελοποννήσου, της Κεντρικής Ένωσης Επιμελητηρίων Ελλάδος και της Διεθνούς Έκθεσης Θεσσαλονίκης ΑΕ (ΔΕΘ)**, που αποτελεί εγγύηση για την επιτυχία της.

Η δημοσιότητα της Εκθεσιακής Δραστηριότητας θα εξασφαλιστεί με την αρμόζουσα διαφήμιση πριν από την έναρξή της, μέσω των Εθνικών και Τοπικών Μ.Μ.Ε. (εφημερίδες, περιοδικά, ραδιοφωνικοί και τηλεοπτικοί σταθμοί) και του διαδικτύου.

Κατά την διάρκεια της Εκθεσιακής Δραστηριότητας θα δοθεί η ευκαιρία σε συμμετέχοντες και επισκέπτες, να παρακολουθήσουν εκδηλώσεις με την συμμετοχή εκπροσώπων φορέων (Ο.Τ.Α., Δημοσίων Οργανισμών, Αναπτυξιακών Εταιριών κτλ.), πάνω σε ενδιαφέροντα θέματα επιχειρηματικής ανάπτυξης, επενδύσεων και προώθησης πωλήσεων στο εσωτερικό και στο εξωτερικό.

**Οι στόχοι της Εκθεσιακής Δραστηριότητας είναι:**

-Η ανάδειξη και η προβολή της οικονομικής δραστηριότητας

-Η προώθηση των προϊόντων σε όλες τις περιοχές της χώρας και το εξωτερικό

-Η τόνωση της αγοράς με την σύναψη εμπορικών συμφωνιών

-Η αύξηση της τουριστικής κίνησης από την προσέλευση και διακίνηση εμπορικών αντιπροσώπων και επισκεπτών

-Η γνωριμία και η επικοινωνία όλων των επιχειρηματιών της Περιφέρειάς μας, με στόχο την ανίχνευση μελλοντικών συνεργασιών

**Ενδεικτικά αναφέρουμε τις κατηγορίες προϊόντων και υπηρεσιών που καλύπτονται από την Εκθεσιακή Δραστηριότητα:**

* Τρόφιμα και ποτά
* Βιολογικά προϊόντα
* Αρωματικά φυτά & φυτώρια
* Μηχανήματα
* Αυτοκίνητα, σκάφη
* Ενέργεια, συστήματα ψύξης και θέρμανσης
* Δομικά υλικά
* Βιομηχανικός εξοπλισμός
* Ηλεκτρονικός και τηλεπικοινωνιακός εξοπλισμός
* Οικιακός και ηλεκτρολογικός εξοπλισμός
* Έπιπλα – Διακόσμηση
* Υπηρεσίες – Οργανισμοί
* Εναλλακτικές μορφές τουρισμού – αγροτουρισμός, ιαματικός τουρισμός
* Ασφάλειες
* Εκπαίδευση
* Εκδόσεις
* Κοσμήματα – Καλλυντικά
* Παιδικά –Ρουχισμός
* Είδη Λαϊκής Τέχνης – Χειροτεχνία
* Υπηρεσίες υγείας – Φάρμακα
* Φωτοβολταϊκά

**Κόστος συμμετοχής**

Περίπτερα εσωτερικού χώρου 40 €/m2, ενώ περίπτερα σε ίχνος 20€/m2

**Περίπτερα Τυποποιημένης δομής**

Στο τιμολόγιο ενοικίου εκθετηρίου χώρου με εξοπλισμό (Τύπος 1) από την Αναπτυξιακή Επιμελητηρίου Κορινθίας, περιλαμβάνεται η κατασκευή περίπτερου σύμφωνα με τις παρακάτω προδιαγραφές:

-Φορέας στήριξης αλουμινίου χρώματος γκρι μελαμίνη, με κολώνες και οριζόντιες τραβέρσες ύψους 2.5μ.

-Μετώπη 30εκ. από τραβέρσες αλουμινίου, με επιγραφή 1.52χ0.20μ. (αριθμός stand / επωνυμία εκθέτη)

-Μοκέτα χρώματος μπεζ

-Φωτισμό με 1 led spot/3 m2, 1 πρίζα μονοφασικού ρεύματος 500w,

-1 γραφείο – τραπέζι, 3 καρέκλες, κάδο απορριμμάτων,

καλωδιώσεις σε πίνακες.

**Γιατί να συμμετάσχετε**

Η Εκθεσιακή Δραστηριότητα φιλοδοξεί να αποτελέσει για μια ακόμα φορά οικονομικό, κοινωνικό και πολιτιστικό γεγονός για την Περιφέρεια και θεωρούμε ότι σε αυτό θα συμβάλλει ουσιαστικά και η δική σας συμμετοχή. Η μεγάλη επιτυχία που σημείωσαν οι προηγούμενες διοργανώσεις, κατέστησε φανερή, την αναγκαιότητα αλλά και τη σημαντική οικονομική προσφορά τέτοιων εκδηλώσεων στις τοπικές κοινωνίες και επιχειρήσεις, ιδιαίτερα στη σημερινή οικονομική συγκυρία.

Δηλώστε την συμμετοχή σας [ΕΔΩ](https://www.korinthiacc.gr/%CE%B4%CE%B7%CE%BB%CF%8E%CF%83%CF%84%CE%B5-%CF%83%CF%85%CE%BC%CE%BC%CE%B5%CF%84%CE%BF%CF%87%CE%AE-%CF%83%CF%84%CE%B7%CE%BD-%CE%BC%CE%B5%CE%B3%CE%B1%CE%BB%CF%8D%CF%84%CE%B5%CF%81%CE%B7-%CE%B5/). ( <https://bit.ly/3LrBjcE> ). Μετά τη συμπλήρωση της αίτησης παρακαλούμε να υπογραφεί, να σφραγιστεί & να αποσταλεί με e-mail στο **expokorinthia@gmail.com**

**Στοιχεία Επικοινωνίας**

**Νίκος Σαριγιάννης:** 6944523529

**Δημήτρης Δασκαλόπουλος:** 27410 24464 (εσωτ. 927)

www.korinthiacc.gr | expokorinthia@gmail.com

Βρείτε περισσότερα στο <https://bit.ly/3LrBjcE>

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ΓΡΑΦΕΙΟ ΤΥΠΟΥ**

**ΕΠΙΜΕΛΗΤΗΡΙΟΥ ΚΟΡΙΝΘΙΑΣ**

Ερμού 2, 20131, Κόρινθος / 27410-24464 (937)

media@korinthiacc.gr / www.korinthiacc.gr